કાઠમાંડુ : સંવિધાન સભાએ નેપાળને બીજી વખત હિંદૂ રાષ્ટ્ર જાહેર કરવાની માંગને સોમવારે થયેલા મતદાનમાં ફગાવી દીધુ હતું. આ નિર્ણયનો વિરોધ કરી રહેલા લોકોને પોલીસ સાથે ધર્ષણ પણ થયું હતું. આ બબાલમાં ઘણા મોટા પાયે લોકો ઘાયલ થયા હોવાનાં અહેવાલો છે. રાજાશાહી દરમિયાન નેપાળ ઘણી સદીઓ સુધી હિંદુ રાષ્ટ્ર રહ્યું હતું, પરંતુ 2006માં રાજાશાહીનો અંત આવ્યા બાદ ધર્મ નિરપેક્ષ રાષ્ટ્ર બની ગયું હતું. નવા સંવિધાન અંગે રવિવારથી ચાલુ થયેલા મતદાનમાં એકત્રીતીયાંશ કરતા પણ વધારે સભ્યોએ નેપાળને ફરીથી હિંદુ રાષ્ટ્ર બનાવવાનો વિરોધ કર્યો હતો અને મતદાન કર્યું હતું.